**GENERELT**
FERSKVANN en viktig del av vedlikeholdet. Det er andre ting enn ferskvann også, men det meste vedlikeholdet gjør du med ferskvann.

**VENTILSETT**
Hvis du har brukt ventilen i saltvann, bør den skyldes i ferskvann. Da får du vekk saltvannet som kan krystallisere seg inne i 2. trinnet. Du kan legge hele ventilsettet i en bøtte vann over natta. Gjerne med en dråpe eller to med Zalo. Da løsner saltvannet i alle kriker og kroker. Dagen etter kan du ta å skylle det under rennende vann samtidig som du f.eks. bruker en oppvaskbørste å børste litt med.

***OBS!***
Pass på at det **ikke kommer vann inn i 1. trinnet**. Velger du å la ventilen ligge nedsunket i vann, MÅ du sørge for at det er tettet igjen for hullet på 1. trinnet.
Har du en ventil med DIN-kobling (gjenger ala 300 bars-ventiler), må du ha en hette som du kan skru ned på gjengene slik at den tetter mot o-ringen. Har du en ventil med Yoke (bøyle ala 200 bars-ventiler), finnes det små gummipropper som du kan ha over hullet for å tette.

**DRAKTA**
Uansett hvilke type drakt du har, så er det viktig å skylle den ordentlig med ferskvann. Kanskje spesielt på neoprendrakter, der saltvannet krystalliserer seg inne i neoprenstoffet. Drakta vil da virke stivere.

**Glidelåsen**
Glidelåsen på tørrdrakter er er kostbar å skifte. Defor bør du ta godt vare på den. Den bør skyldes nøye og bruk gjerne en tannbørste mellom tennene i glidelåsen for å få vekk småpartikler. I tillegg må glidelåsen smøres. Bruk parafinvoks e.l. å dra denne frem og tilbake over tennene. Du kan gjerne varme voksen etterpå med f.eks en hårføner slik at voksen jevner seg fint utover. Åpne og lukk glidelåsen et par ganger etterpå.

***OBS!***
På noen drakter følger det med silikonspray, som er beregnet til bruk på glidelåsen. **Denne kaster du!** Silikon er klebrig og gjør at alt mulig rusk og rask fester seg lett på glidelåsen.
Bruk parafinvoks. Den smører bra og kleber ikke.

Når du skal transportere drakta bør glidelåsen være lukket for å unngå skader, men la den gjerne være åpen under lagring hjemme for å få skikkelig lufting.

**Latex-deler**
F.eks. mansjetter, halstetninger og hetter, bør ta spesielt vare på. Dette er slitedeler som må byttes av og til, men med vedlikehold så holder de lenger. Du kan bruke litt mild håndsåpe å vaske latex-delene med for å fjerne fett ol. Når drakta er tørr, bør du ha på talkum før den pakkes bort. Dette hjelper til at delene holder lengre.

**Drakt-ventiler**
UT- og INN-ventilene på drakta får du ikke gjort annet enn å skylle med ferskvann.
Dersom det er noe som ikke er som det skal, så må du kontakte et godkjent serviceverksted.

**Oppbevaring**
Det beste er henge opp drakta i en drakthenger i et mørkt, tørt å kjøling rom. Neoprendrakter bør man unngå å pakke ned i en bag når den ikke er i bruk. Dette fordi at når den rulles i sammen, så kommer alle skrukker og bretter på samme sted hver gang. Der neoprenstoffet blir klemt mister du mye av isolasjonen og dermed varmen under bruk. Hvis du ikke har mulighet til å henge opp drakta, så er det beste å slippe drakta ned i en stor plastsekk el. for å unngå at drakta bretter seg likt hver gang.

**VESTEN**
Vesten spyler du utvendig. Det er viktig å skylle vesten innvendig også. Det kommer alltid litt saltvann inn i vesten. Dette vil krystallisere seg og virke omtrent som sandpapir mot gummiveggene å vil til slutt gnage hull.
På noen vester en det en egen plugg du kan skru av. Andre må du skru av en av overtrykksventilene for å få inn vann. Fyll vesten med ca. 1-2 liter vann og rist den noen sekunder før du tømmer vannet ut igjen. Gjenta dette et par ganger.
Bruk inflatorsystemet til å blåse/tømme ut vannet etter skylling, på denne måten får du skylt inflatoren også.

**Inflator**
Skyll den med ferskvann, og sjekk at knappene ikke henger seg opp. Henger knappene, kan det hjelpe med en dusj med silikonspray inn inflatoren.
Men anse da dette som en nødløsning for å redde den ene dykketuren. Ta kontakt med et godkjent serviceverksted for grundigere sjekk så snart som mulig.

**FLASKA**
Det er kan bli store rustangrep på flaskebunnen pga. saltet som legger seg mellom flaska og flaskefoten. Ta av flaskefoten, og skyld godt med ferskvann under denne.

**KRANA**
Det ikke så mye du får gjort selv med krana. Du må bare passe på at denne er lett å åpne og lukke, og at det ikke "lugger" når man vrir på rattet. Dette sjekker du med jevne mellomrom.